b"\n_START_ARTICLE_\nCeller Cooperatiu de les Cabanyes\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici industrial situat als afores del casc urb\xc3\xa0 de les Cabanyes. \xc3\x89s format per dues naus longitudinals i una transversal. La coberta \xc3\xa9s a dues vessant, sobre encavallades de fusta. Els elements m\xc3\xa9s remarcables d'aquest conjunt s\xc3\xb3n les finestres i portes, on s'ha utilitzat el ma\xc3\xb3 vist com a element constructiu i ornamental.\n_START_SECTION_\nHist\xc3\xb2ria\n_START_PARAGRAPH_\nLa Bodega Cooperativa va iniciar-se el 1919, d'acord amb la inscripci\xc3\xb3 que figura a la fa\xc3\xa7ana, i les obres va perllongar-se fins al 1921. Ha sofert diverses modificacions i ampliacions al llarg del temps."